मुख्यमंत्री की यात्रा के पहले सामाजिक कार्यकर्ताओं से बांड भरवाने के संबंध में पूछने पर जनता दल यूनाईटेड के प्रदेश प्रवक्ता नीरज कुमार बताते हैं कि प्रशासन की यह सामान्य प्रक्रिया है। दशहरा, होली, ईद और स्वतंत्रता दिवस आदि के मौकों पर प्रशासन एहतियात के तौर पर उन लोगों के खिलाफ 107 के तहत मुकदमा दर्ज करती है, जिनसे शांति व्यवस्था भंग होने की संभावना रहती है। उन्होंने कहा कि मुख्यमंत्री नीतीश कुमार जनता से डरते हैं, यह बेमानी बात है।